**ДОДАТНО ПОЈАШЊЕЊЕ 1**

НА ОСНОВУ **Питања по расписаној јавној набаци бр. 287-13-О**

**„Прeдмeт:** Питaњa зa Кoмисиjу зa jaвну нaбaвку брoj 287-13-0

**Предмет: Захтев за појашњењима конкурсне документације, ЈН бр. 287-13-О, Сервисрање и одржавање опреме произвођача Philips”**

У складу са чланом 63. Закона о јавним набвакама и конкурсном документацијом за горе наведену јавну набавку достављамо вам захтев за додатним појашњењима конкрурсне документације, која ће помоћи да доставимо одговарајућу и исправну понуду.

**На страни 19, МОДЕЛ УГОВОРА, члан 2. Написано је “..** с обзиром да је добављач у поступку преговарања умањио цену услуге из понуде за 2,5%.“.

**Питање број 1.** Обзиром да се ради о отвореном поступку те да нема преговарања, да ли прихватљиво да се изостави горе наведени део тако да члан 2. Гласи:

“Добављач се обавезује да услугу која је предмет овог уговора изврши у свему према својој понуди број \_\_\_\_\_\_\_\_\_\_ од \_\_\_\_\_\_\_\_\_\_\_\_\_\_\_\_\_године.

Цена услуге из члана 1. овог уговора без пореза на додату вредност износи \_\_\_\_\_\_\_\_\_\_\_ (словима: \_\_\_\_\_\_\_\_\_\_\_\_\_\_\_\_\_\_\_), односно са порезом на додату вредност износи \_\_\_\_\_\_\_\_\_\_\_\_\_\_\_\_\_\_\_\_\_\_ (словима: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_).

Овако уговорена цена се сматра фиксном за време трајања уговора.”

**На страни 19-20, МОДЕЛ УГОВОРА, члан 3.** Дефинише обавезе Добављача и не спомиње обавезу повраћаја неисправних резервних делова коју има Добављач.

**Питање број 2.** Молимо вас да овај члан допуните последњим ставом тако да коначно гласи:

“Добављач се обавезује да за време трајања овог уговора врши услугу сервиса и одржавања **медицинске опреме произвођача „Philips Medical Systems“**која се налазе у организационим јединицама наручиоца, у свему према захтевима наручиоца и техничкој спецификацији тих услуга из конкурсне документације.

Добављач се обавезује да услугу која је предмет овог уговора врши савесно и благовремено, у циљу обезбеђивања непрекидног рада опреме и продужења њеног века трајања, а према упутствима и прописима произвођача опреме, и то кроз редован годишњи сервис и неограничен број ванредних сервиса опреме који подразумевају замену свих делова те опреме за коју се у току важења овог

уговора утврди да су неисправни, осим детектора, РТГ цеви, калемова и сонде за УС опреме.

Добављач се обавезује да се ради извршења услуге која је предмет овог уговора одазове на локацију где се налази опрема код наручиоца у року од 24 часа од часа пријема позива наручиоца, упућеног телефоном на број \_\_\_\_\_\_\_\_\_\_\_\_ или електронском поштом на адресу \_\_\_\_\_\_\_\_\_\_\_\_\_\_\_\_\_\_\_, и да предметну услугу у целости изврши у року од \_\_\_\_ (*најдуже 10 радних дана*) радних дана од дана одазивања на позив.

Добављач се обавезује да услугу која је предмет овог уговора у изузетним случајевима врши и ван седишта наручиоца, преузимањм и транспортом опреме или дела опреме у сервис добављача, уз обавезу да после извршене услуге и отклањања квара ту опрему или део опреме транспортује назад у седиште наручиоца, монтира је и пусти у рад на за то предвиђеној локацији.

Добављачу приликом преузимања опреме или дела опреме ради извршења услуге која је предмет овог уговора наручиоц уручује Налог за сервис опреме или дела опреме који садржи назив и серијски број опреме, локацију у седишту наручиоца на којој се опрема налазила пре преузимања, датум и час преузимања опреме.

Добављач се обавезује да је гарантни рок на сваки сервис и одржавање опреме \_\_\_ (*најкраће три месеца*) месеци од дана извршеног сервиса и одржавања, а гарантни рок на сваки замењени део опреме \_\_\_\_ (*најкраће три месеца*) месеци од дана његове замене.

Добављач се обавезује да после сваког сервиса, одржавања или замене дела опреме напише писани извештај о извршеној услузи, са спецификацијом извршене услуге, и евиденцијом извршене услуге у сервисну књижицу опреме, те да лицу за праћење техничке реализације овог уговора из члана 8. овог уговора, путем поште или преко писарнице наручиоца, достави писани, заведен и оверен радни налог са техничким подацима, датумом, именом и презименом сервисера и корисника испуњеног штампаним словима и потписима као и извештај о извршеној услузи, за сваку извршену услугу понаособ.

Добављач се обавезује да после замене резервног дела новим, неисправни део преузме ради враћања произвођачу.”

**Питање број 3. На страни 19, МОДЕЛ УГОВОРА, члан 9.** Спомиње се протокол који нисмопотписали и чија садржина нам није позната. Молимо да појасните овај члан.

\_\_**ПОЈАШЊЕЊЕ НАРУЧИОЦА**

"1. Цитирана реченица је техничком грешком наведена у моделу уговора, тако да је прихватљиво да се иста избрише.

2. Није прихватљиво да се у моделу уговора у члан 3. убаци констатација уговорних страна да ће добављач после замене неисправног резервног дела новим исправним делом преузети неисправан резервни део ради враћања произвођачу, из разлога што наручилац на основу приложеног неисправног дела од осигуравајућег друштва код којег је осигурао медицинске апарате и опрему наплаћује премију осигурања.

У смислу горе изнетог модел уговора у члану 3, биће допуњен ставом:

"Добављач се обавезује да након извршене замене дела опреме, наручиоцу остави неисправни или оштећени део опреме који је замењен."

Наручилац нема ништа против да се добављач са осигуравајућим друштвом после окончања поступка наплате премије осигурања договори око преузимања неисправног резервног дела ради враћања произвођачу, уколико је то могуће у складу са пословном праксом осигуравајућег друштва.

3. У члану 9. модела уговора наручилац је предвидео могућност да се начин реализације уговора ближе одређује протоколом закљученим између уговорних страна. Наведеним протоколом би се у случају потребе пре свега регулисали технички аспекти реализације уговора,и не би се мењали битни елементи уговора као што су цена, рок одложеног плаћања, гарантни рок и рок одзива добављача ради вршења сервиса предметне опреме. Тим протоколом би се регулисале ситуације које уговорне стране нису могле предвидети у моменту закључења уговора нпр. ситуацију да добављач усред више силе и објективних разлога није могао испунити своју уговорну обавезу и извршити замену неисправног резервног дела у року у којем се обавезао. Уколико не би постојала могућност да се наведене ситуације регулишу сагласном изјавом воља уговорних страна и закључењем протокола, наручиоцу не би преостало ништа друго него да од добављача наплати средства обезбеђења, без обзира да ли је неиспуњење уговорних обавеза кривица самог добављача или је резултат узрока чије се дејство није могло предвидети, ни избећи или отклонити.".

 С поштовањем,

Комисија за јавну набаку 287-13-О